CELEX: 32012D0053
Language: fi
Date: 2012-01-27 00:00:00
Title: 2012/53/EU: Komission täytäntöönpanopäätös, annettu 27 päivänä tammikuuta 2012 , jäsenvaltioiden velvoittamisesta toteuttamaan toimia markkinoille saatettavien savukkeensytyttimien lapsiturvallisuuden varmistamiseksi ja muiden kuin savukkeensytytintä muistuttavien savukkeensytyttimien markkinoille saattamisen kieltämiseksi tehdyn päätöksen 2006/502/EY voimassaoloajan pidentämiseksi (tiedoksiannettu numerolla K(2012) 370)  ETA:n kannalta merkityksellinen teksti

31.1.2012   
            
            
               FI
            
            
               Euroopan unionin virallinen lehti
            
            
               L 27/24
            
         KOMISSION TÄYTÄNTÖÖNPANOPÄÄTÖS,
   annettu 27 päivänä tammikuuta 2012,
   jäsenvaltioiden velvoittamisesta toteuttamaan toimia markkinoille saatettavien savukkeensytyttimien lapsiturvallisuuden varmistamiseksi ja muiden kuin savukkeensytytintä muistuttavien savukkeensytyttimien markkinoille saattamisen kieltämiseksi tehdyn päätöksen 2006/502/EY voimassaoloajan pidentämiseksi
   (tiedoksiannettu numerolla K(2012) 370)
   (ETA:n kannalta merkityksellinen teksti)
   (2012/53/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yleisestä tuoteturvallisuudesta 3 päivänä joulukuuta 2001 annetun Euroopan parlamentin ja neuvoston direktiivin 2001/95/EY (1) ja erityisesti sen 13 artiklan,
   sekä katsoo seuraavaa:
   
               (1)
            
            
               Komission päätöksessä 2006/502/EY (2) velvoitetaan jäsenvaltiot toteuttamaan toimia, joilla varmistetaan markkinoille saatettavien savukkeensytyttimien lapsiturvallisuus ja kielletään muiden kuin savukkeensytytintä muistuttavien savukkeensytyttimien saattaminen markkinoille.
            
         
               (2)
            
            
               Päätös 2006/502/EY on tehty direktiivin 2001/95/EY 13 artiklan mukaisesti; kyseisessä artiklassa säädetään, että päätös on voimassa enintään yhden vuoden ja että päätöstä voidaan jatkaa enintään yhdellä vuodella kerrallaan.
            
         
               (3)
            
            
               Päätöksen 2006/502/EY voimassaoloa jatkettiin yhdeksi vuodeksi kerrallaan ensimmäisen kerran komission päätöksellä 2007/231/EY (3)11 päivään toukokuuta 2008 saakka, toisen kerran komission päätöksellä 2008/322/EY (4)11 päivään toukokuuta 2009 saakka, kolmannen kerran komission päätöksellä 2009/298/EY (5)11 päivään toukokuuta 2010 saakka, neljännen kerran komission päätöksellä 2010/157/EU (6)11 päivään toukokuuta 2011 saakka ja viidennen kerran komission päätöksellä 2011/176/EU (7)11 päivään toukokuuta 2012 saakka.
            
         
               (4)
            
            
               Koska muita tehokkaita keinoja huolehtia sytytinten lapsiturvallisuudesta ei ole, on tarpeen jatkaa päätöksen 2006/502/EY voimassaoloa kahdellatoista kuukaudella.
            
         
               (5)
            
            
               Tämän vuoksi päätöstä 2006/502/EY olisi muutettava.
            
         
               (6)
            
            
               Tässä päätöksessä säädetyt toimenpiteet ovat direktiivillä 2001/95/EY perustetun komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2006/502/EY 6 artiklan 2 kohta seuraavasti:
   
      ”2.   Tätä päätöstä sovelletaan 11 päivään toukokuuta 2013.”
   
   2 artikla
   Jäsenvaltioiden on toteutettava tämän päätöksen noudattamisen edellyttämät toimenpiteet viimeistään 11 päivänä toukokuuta 2012 ja julkaistava kyseiset toimenpiteet. Niiden on ilmoitettava tästä komissiolle viipymättä.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 27 päivänä tammikuuta 2012.
      
         
            Komission puolesta
         
         John DALLI
         
            Komission jäsen
         
      
   
   
      (1)  EYVL L 11, 15.1.2002, s. 4.
   
      (2)  EUVL L 198, 20.7.2006, s. 41.
   
      (3)  EUVL L 99, 14.4.2007, s. 16.
   
      (4)  EUVL L 109, 19.4.2008, s. 40.
   
      (5)  EUVL L 81, 27.3.2009, s. 23.
   
      (6)  EUVL L 67, 17.3.2010, s. 9.
   
      (7)  EUVL L 76, 22.3.2011, s. 99.